GiliGold/VAD_KnessetCorpus huggingface dataset:
ירדנה מלר-הורוביץ: תוך ארבעה שבועות - היו, למשל, שנים שיום העצמאות יצא לקראת סוף שבוע, ואז היו צריכים עוד שבוע, ובתחילת הפגרה שיחקו עם זה.
יואב קיש: מישהו רוצה להתייחס לעניין?
יואב קיש: אם כך, גם לאחר ששמענו את ההסברים, וגם לאחר הדיון שהיה בנשיאות, אני ממליץ לאשר את המלצת היושב-ראש.
יהודה גליק: יש לי הצעה – את נואמת את זה, והאם אפשר לקבל את זה בכתב, שזה יהיה לפנינו, שנדע על מה אנחנו מצביעים?
ירדנה מלר-הורוביץ: > בהחלט.
ירדנה מלר-הורוביץ: ג.
ירדנה מלר-הורוביץ: קביעת יושב-ראש הוועדה המשותפת לוועדת החוץ והביטחון וועדת הכספים בהרכב הוועדה המשותפת לתקציב הביטחון לדיון בפרק ה', סעיף 57 (תקציב הגופים הביטחוניים) ולחוק יסוד: משק המדינה (תיקון מס' 9) (מ/1081).
יואב קיש: אני אומר שוב – אנחנו הולכים כרגע להצביע מבחינת הוועדה רק על דברים שהם בהסכמות; לא נצביע על דברים שהם לא בהסכמות, ולכן אני מניח שזה יהיה פשוט, אלא אם אנשים רוצים להתייחס.
יואב קיש: סעיף 1ג, שזה קביעת יושב-ראש הוועדה המשותפת לוועדת החוץ והביטחון ו-וועדת הכספים – ההרכב שלה כבר נקבע – זו הוועדה המשותפת לתקציב הביטחון לדיון בפרק ה', סעיף 57, ולחוק יסוד: משק המדינה.
יואב קיש: ההרכב קבוע.
יואב קיש: היתה שאלה.
יואב קיש: יש אותה כבר, אבל אני מזכיר לכם שהיה לנו דיון פה, שגפני אמר שהוא מוכן שדיכטר יהיה היושב-ראש למשותפת כפי שהיא מתנהלת עד היום, ולמעשה ויתר על הסמכות של היושב-ראש כי היא היתה מיועדת לוועדת כספים.
יואב קיש: בעניין הזה שוחחתי עם גפני, ומכיוון שפה מדובר בחוק יסוד: משק המדינה, חשוב לו מאוד שזה יישאר בראשות יו"ר ועדת כספים.
יואב קיש: דיברנו גם עם דיכטר – זה מקובל גם עליו.
יואב קיש: לכן המלצתי, שיושב-ראש הוועדה הזו יהיה אכן גפני, יושב-ראש ועדת כספים, בהסכמת דיכטר.
רועי פולקמן: אני שמעתי משהו אחר.
רועי פולקמן: דיברנו על זה עם הצוות של דיכטר, והם אמרו שזו בעיה – שנושא התקציב המשותף חייב להיות בהובלת ועדת חוץ וביטחון.
יואב קיש: לא, זה מסוכם עם דיכטר, מה שאמרתי עכשיו.
יואב קיש: הנה, מירי, היועצת המשפטית.
יואב קיש: אני יכול לומר לך יותר מזה לעומק – אכן כל מה שקשור לדיון התקציבי, נקרא לו, של לאן הדברים ילכו, זה יהיה בהובלת דיכטר, בהובלה המשותפת הרגילה.
רועי פולקמן: אז על איזה חוק אנחנו מדברים?
יואב קיש: יש פה העברת סעיפים של מוסדות ביטחוניים כאלה ואחרים ממקום אחד בתקציב למקום אחר, ואת הדבר הזה רוצה גפני לנהל.
יואב קיש: אלה שתי הצעות חוק.
יואב קיש: זה היה העניין.
יואב קיש: שוב, רק ליישר קו – אני כרגע מצביע רק על דברים שהם בהסכמה.
יואב קיש: מישהו עוד רוצה להתייחס?
יואב קיש: מי בעד הקביעה שיושב-ראש ועדת המשותפת בזו, שדיברנו עליה, יהיה חבר הכנסת גפני, יושב-ראש ועדת כספים – שירים את ידו.
יואב קיש: פה אחד, ההחלטה התקבלה.
יואב קיש: נודיע על זה.
יואב קיש: אותה ועדה עם יו"ר אחר.
יואב קיש: קביעת הרכב הוועדה המשותפת לוועדת החוץ והביטחון וועדת העבודה הרווחה והבריאות בראשות ועדת החוץ והביטחון לדיון בנושאים: (1) פרק ה', סעיף 44 (הוראות לעניין פרישה משירות קבע ופנסיית גישור).
יואב קיש: (2) פרק ה', סעיפים 45 עד 56 (יישום המלצות ועדת גורן).
יואב קיש: אני עובר לסעיף ב.
יואב קיש: קבענו בדיון הקודם על חוק ההסדרים, שתוקם ועדה חדשה משותפת שתהיה משותפת לוועדת חוץ וביטחון ולוועדת העבודה והרווחה בראשות ועדת החוץ והביטחון.
יואב קיש: היא תדון בפרק ה', סעיף 44, וזה הוראות לעניין פרישה משירות קבע ופנסיית גישור; ופרק ה', סעיפים 45 עד 56 - יישום המלצות ועדת גורן.
יואב קיש: אני מקריא את שמות החברים משתי הוועדות – זה אחרי התייעצות עם יושב-הראש כמובן.
דוד ביטן: זה צריך להיות כל המפלגות.
יואב קיש: זה לא יהיה כל המפלגות, כי המפלגה המשותפת לא נמצאת בוועדה המשותפת הזאת - אני מבהיר.
יואב קיש: קביעת ההרכב של הוועדה המשותפת לוועדת החוץ והביטחון, ועדת עבודה, רווחה ובריאות בראשות ועדת חוץ וביטחון – תדון בפרק ה', סעיף 44, וזה הוראות לעניין פרישה משירות קבע ופנסיית גישור; ופרק ה', סעיפים 45 עד 56 - יישום המלצות ועדת גורן.
יואב קיש: מטעם ועדת חוץ וביטחון – חברי הכנסת: אבי דיכטר – מהליכוד – יהיה היושב-ראש, חברת הכנסת ענת ברקו – מהליכוד, עמר בר-לב – המחנה הציוני, עמיר פרץ – המחנה הציוני, עפר שלח – יש עתיד, אמיר אוחנה – ליכוד, מרדכי יוגב – הבית היהודי, רוברט אילטוב - ישראל ביתנו.
יואב קיש: מטעם ועדת העבודה, הרווחה והבריאות – חבר הכנסת אלי אלאלוף – מכולנו, מירב בן ארי – מכולנו, מיכל בירן – המחנה הציוני, מאיר כהן – יש עתיד, יגאל גואטה – ש"ס, ישראל אייכלר – יהדות התורה, אילן גילאון ממרצ, וחברת הכנסת שולי מועלם-רפאלי מהבית היהודי.
יואב קיש: לגבי הרשימות נעשתה עבודה – קודם כל, חברי כנסת שנבחרו הם חברי כנסת שנושא הפנסיה והטיפול בנכים, הם חשובים להם, אז בחרנו צוות טוב מאוד, אני חושב, גם מהקואליציה וגם מהאופוזיציה.
יואב קיש: מעבר לכך, ייצוג לכל המפלגות - כמובן, וכפי שמייחס את הכוח היחסי בכנסת, כך שלקואליציה יש רוב בוועדה הזאת.
יואב קיש: אני מעלה להצבעה את קביעת ההרכב, כפי שנקבע.
דוד ביטן: אפשר לנצל את זה שמזכירת הכנסת פה?
דוד ביטן: יש תופעה שמאוד מרגיזה אותי בזמן האחרון- שעוזרים מגיעים לישיבות ועדות, שמים תיק, ואי-אפשר לשבת.
דוד ביטן: זה דבר שעליי לא מקובל.
דוד ביטן: מי שבא – יושב.
דוד ביטן: אי-אפשר לשלוח עוזר שישמור כיסא עשרים דקות.
דוד ביטן: ראיתי פה את העוזר של נאוה בוקר – שמר לה כיסא.
דוד ביטן: לא מצליחים לשבת, כי שמים תיקים.
דוד ביטן: אם חבר כנסת הגיע – אין בעיה, אבל אף אחד לא ישלח מישהו.
דוד ביטן: זה לא מתקבל על הדעת.
יואב קיש: אני מסכים אתך, אבל אני חייב לומר שההתחלה הדרמטית שלך – חשבתי שאנחנו הולכים לסגור איזו רשות אחרת, אבל אני רואה שאנחנו נשארים בתיק של חבר כנסת.
יואל חסון: האמת, החסרתי פעימה.
ירדנה מלר-הורוביץ: > אני רוצה לענות.
ירדנה מלר-הורוביץ: חברי כנסת, אנחנו מכירים את המצוקה – הם חברים בכמה ועדות – אז באשר לשמירת מקומות על-ידי אורחים, הסדרן יכול, אבל אני חושבת שאתם צריכים ביניכם לבין עצמכם לדבר על זה.
ירדנה מלר-הורוביץ: אפנה את תשומת לב מנהלי הוועדות.
יואב קיש: בבקשה, חבר הכנסת חסון.
יואל חסון: אני מעלה נושא על הדרך.
יואל חסון: מזכירת הכנסת, את לא חייבת לענות.
יואל חסון: את יכולה לבדוק את זה ולדווח.
יואל חסון: יש תופעה, ששמתי לה אליה בקדנציה הנוכחית, שאחרי שמתקיימת הצבעה במליאה, ואנשים לא מצביעים כי בדיוק נכנסו אחרי הצבעה – המון ח"כים באים: תוסיף אותי להצבעה - תרשום אותי בפרוטוקול.
יואל חסון: האמירה הזאת היא אמירה ריקה, כי היא לא משנה את התוצאה בכל צורה.
יואל חסון: בעיניי היא גם מבזה את האווירה במליאה – פתאום כל הח"כים רצים, באים – תוסיף אותי, תוסיף אותי.
יואל חסון: יושבי-הראש מרגישים לא בנוח, ואומרים: לפרוטוקול, ואין לזה שום צורה – אף אחד לא יבדוק בדברי הכנסת מה הצביעו ומה לא.
יואב קיש: לא מדויק.
ארבל אסטרחן: זה גם לא מופיע במערכת הממוחשבת.
ירדנה מלר-הורוביץ: > זה רק לפרוטוקול.
יואב קיש: חשבתי שזה מתקן.
ירדנה מלר-הורוביץ: > ממש לא.
יואל חסון: זו תופעה חדשה, שאני לא מכיר אותה.
יואב קיש: זה חדש?
יואב קיש: מהיום הראשון שאני בכנסת.
דוד ביטן: כשאני רץ, שיאטו.
יואב קיש: אני מציע שנעלה את זה לסדר-היום.
ירדנה מלר-הורוביץ: > זה היה פעם בבודדים, והיום זה הפך תופעה.
יואב קיש: זה יעשה שני דברים: אל"ף, זה יחייב את חברי הכנסת להגיע להצבעה, ולא להשתהות; ובי"ת, זה יפסיק את התופעה.
יואב קיש: אני בעד.
יואב קיש: נעשה על זה דיון.
יואל חסון: אעלה את זה בנשיאות ביום שני שבוע הבא, ומה שהיושב-ראש יחליט – נביא לפה.
ירדנה מלר-הורוביץ: הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016 (מ/1083): א.
ירדנה מלר-הורוביץ: קביעת ועדה לדיון בנושאים שנותרו בוועדת הכנסת: (1) פרק ה', סעיפים 30 עד 41 (עקרונות לקביעת תקציב הביטחון).
ירדנה מלר-הורוביץ: (2) פרק י"ב (שונות), סעיפים 177 ו-178 (מימון בחירות ברשויות המקומיות).
יואב קיש: אנחנו חוזרים לסדר-היום.
יואב קיש: יש לנו סעיף אחד – הצעת חוק ההתייעלות הכלכלית.
יואב קיש: נשארו לנו שני סעיפים לקבוע עליהם ועדה: אחד, בפרק ה', סעיפים 30 עד 41, עקרונות לקביעת תקציב הביטחון.
יואב קיש: לקביעת תקציב הביטחון.
יואב קיש: אני מזכיר את הדיון שהיה לנו פה – הוא נע סביב, האם ראוי שזה ילך לוועדה משותפת של ועדת החוץ והביטחון וכספים, או ועדת חוץ וביטחון ו-וועדת העבודה והרווחה.
יואב קיש: אני מדבר על א'1 כרגע – עקרונות לקביעת תקציב הביטחון.
יואב קיש: המלצת הייעוץ המשפטי אמרה: משותפת - ועדת הביטחון ו-וועדת העבודה והרווחה, כי יש שם רכיב מאוד משמעותי של כספי פנסיה.
יואב קיש: מנואל טרכטנברג אמר פה שלדעתו, זה ועדת כספים ו-וועדת חוץ וביטחון, כי מדובר פה בסופו של דבר בהרבה נושאים אחרים, ולכן אמרתי שאת הדבר הזה אנחנו נבדוק.
יואב קיש: אין עדיין תשובה משפטית מוסמכת.
יואב קיש: אני באמת אומר שהכיוון הוא כיוון משפטי פה, כלומר הוא נבחן, ואני מחכה לשמוע את המלצת היועצים המשפטיים, שעדיין לא הגיעו להבנות בעניין.
יואב קיש: לכן אנחנו דוחים את ההחלטה.
יואב קיש: כנ"ל לגבי פרק י"ב, שונות – אנחנו מתלבטים, האם סעיף זה יעבור לוועדת הכספים או לוועדת הפנים.
יואב קיש: אני יכול לומר שהוא בלב העשייה של ועדת הפנים, מצד אחד; מצד שני, יש לו משמעויות כספיות, ולכן דווקא היתרון של ועדת הכספים הוא שזה מתכלל את ההוצאה וההכנסה ולא פוגע בתקציב.
יואב קיש: אז פרק י"ב – גם עדיין לא נצביע עליו.
יואב קיש: נבדוק, לבנות את ההסכמות הנדרשות.
יואב קיש: לגבי פנייתו של חבר הכנסת אלי כהן – לא נדון בזה היום.
יואב קיש: הסתיים סדר-היום.
יואב קיש: גפני, כבר בחרנו בך.
משה גפני: אין לי בעיה עם הקדנציה הזאת.
משה גפני: הגענו להסכמות.
משה גפני: גם העברנו עכשיו בתקציב הדו-שנתי מה עובר לוועדה הזאת שמכונה על שם החוקים.
משה גפני: אני רק רוצה שתדע – אתה חבר כנסת צעיר.
משה גפני: יש לך עוד כמה קדנציות.
משה גפני: אולי תהיה שר, אבל אם תהיה חבר כנסת, כפי שאני כל השנים חבר כנסת, מה שיקרה בקדנציה הבאה – אם אתה תהיה באופוזיציה, או אפילו אם תהיה בקואליציה, יישב לך שר אוצר, שאני לא יודע מי יהיה, ויעשה ועדה עוקפת ועדות של הכנסת.
משה גפני: אתה נותן לזה שם, קורא לזה ועדת הרפורמות.
משה גפני: מה שלא יסתדר – לא בוועדת הכספים, לא בוועדת הפנים ולא בוועדת החוקה - הוא יעביר את זה לוועדה של שר האוצר.
משה גפני: זו שערורייה משפטית.
דוד ביטן: זו לא ועדה קבועה.
משה גפני: > בכלל לא משנה.
משה גפני: יבוא שר האוצר, שיהיה חבר קואליציה, יכול להיות גם שלא יהיה ממפלגת השלטון.
משה גפני: ואז המשמעות של העניין, אדוני היושב-ראש – אתה מרסק את הכנסת לחלוטין.
משה גפני: יהיה שר אוצר, שצריך ביקורת של הכנסת, ויגיד: זה אני לא מסכים – זה יעבור לוועדה שלי.
רועי פולקמן: הוועדה קיימת.
רועי פולקמן: השם- - -
משה גפני: > למה רוצים להחליף את השם?
יואב קיש: חברים, אנחנו לא דנים.
יואב קיש: נתתי לחבר הכנסת גפני, שעזב את הוועדה, לומר את דעתו.
יואב קיש: אנחנו לא דנים בנושא.
יואב קיש: שלום לכולם, בוקר טוב.
יואב קיש: יש לנו על סדר-היום שלוש בקשות שלי להעברת הצעות חוק מוועדת הכספים לוועדת הכנסת, תכף נדבר עליהן, ובקשה של יושב-ראש ועדת הכספים למיזוג הצעות חוק.
יואב קיש: צריך לשים לב שהחוקים האלה הם חוקים מאוד כבדים.
יואב קיש: אנחנו מדברים כמובן על חוק ההסדרים שעבר במליאה בשבוע שעבר, ועבר אפשר לקרוא לזה בטעות, לא בטעות, בסוף המליאה הצביעה, עבר לוועדת הכספים ולא לוועדת הכנסת.
יואב קיש: במשך שנים רבות הכנסת התעקשה ועמדה על כך שחוק ההסדרים יהיה בוועדת הכנסת, יש לזה משמעויות רבות.
אוסאמה סעדי: אמרת שזה בטעות.
אוסאמה סעדי: מי אמר בטעות?
יואב קיש: הייתה בדיקה כי בעיקרון, חוק ההסדרים צריך להיות בוועדת הכנסת, וההמלצה הייתה ועדת כספים בטעות.
אוסאמה סעדי: היושב-ראש חיכה חמש דקות, ואני כל הזמן אמרתי, למה היושב-ראש לא מעלה להצבעות.
יואב קיש: אני אגיד לך איפה הטעות.
אוסאמה סעדי: אתם שישים ומשהו, וכנראה שנרדמתם בשמירה.
אוסאמה סעדי: אני שתקתי.
יואב קיש: אני רוצה להסביר לאוסאמה למה התכוונתי "בטעות".
יואב קיש: "בטעות", התכוונתי שההמלצה הייתה צריכה להיות ועדת הכנסת ולא ועדת כספים.
יואב קיש: זו הטעות.
אוסאמה סעדי: לא ביקשתם.
שולי מועלם-רפאלי: ההמלצה המקדמית שהגיעה ליושב-ראש הכנסת.
יואב קיש: ההמלצה.
יואב קיש: אתה לא מבין מה אני אומר לך "טעות".
יואב קיש: אתה לא מבין מה הטעות.
יואב קיש: לא זה.
דוד ביטן: אתם נכשלתם.
דוד ביטן: אנחנו צריכים להגיד?
אוסאמה סעדי: מי נכשל?
דוד ביטן: האופוזיציה צריכה להגיד.
יואב קיש: אני אגיד לך מה המשפט הרגיל שאומרת אופוזיציה בדיון כזה.
דוד ביטן: אני הולך וחוזר.
דוד ביטן: הם רוצים לעשות דיון.
יואב קיש: בסדר, אז תלך ותבוא.
אלעזר שטרן: זה לא חשוב לך?
אלעזר שטרן: אתה אשם.
דוד ביטן: אני אשם?
אלעזר שטרן: תכף תשמע.
דוד ביטן: אתם נכשלתם בגדול.
יואב קיש: יש שני משפטים שאופוזיציה אומרת בחוק הסדרים.
יואב קיש: האחד, החוק הזה הוא מתאים לילדים, תעבירו אותו לוועדה לשלום הילד, או זה חוק שמתאים למי שמעשן.
אלעזר שטרן: כמה זמן היית פה שאתה יודע מה אומרת האופוזיציה?
יואב קיש: זה כמו חוק שמי שמשתמש בסמים – תעבירו אותו.
יואב קיש: בקיצור, כל הדברים האלה לא שמענו הפעם מהאופוזיציה, אבל רגע אחד של רצינות.
שולי מועלם-רפאלי: כי זה היה מאוחר בלילה.
יואב קיש: מה שחשוב, שהמסר שיצא מהוועדה הזאת וכמובן גם יבוא לאישור המליאה, שבדברים האלה לא משחקים.
יואב קיש: חוק ההסדרים, ראוי לכנסת – ובלי קשר לקואליציה-אופוזיציה – חוק ההסדרים, ראוי לכנסת שיהיה בוועדת הכנסת, נקודה.
יואב קיש: משם זה מנותב לוועדות האחרות לפעילות של חקיקה במקביל, יש לנו לוחות זמנים.
שולי מועלם-רפאלי: או הוצאה של דברים שאנחנו חושבים שלא ראויים בחוק ההסדרים.
יואב קיש: או הוצאה, ברור.
יואב קיש: גם בוועדות מוציאים, חד-משמעית.
יואב קיש: אני לא נכנס ספציפית לזה אבל אני מדבר כרגע על ההבדל אם זה יושב בוועדת כספים.
יואב קיש: דרך אגב, גם היום האוצר ושר האוצר תומכים בכך שהחוק יגיע לוועדת הכנסת.
יואב קיש: אם פעם בעבר – אני מדבר על לפני שנים רבות, לפני שהדבר הזה היה בכנסת – אז באמת הוא התחיל כחוק שהתחיל בוועדת כספים.
יואב קיש: מזמן לזמן, מרגע שהוא הפך להכיל כל כך הרבה נושאים בתוכו, ראוי שיגיע לוועדת הכנסת.
יואב קיש: חלק יצא, כמו שאומרת חברת הכנסת שולי מועלם, חלק יחולק לוועדות השונות, לא הכול מתאים לוועדת הכספים, וזהו התפקיד של ועדת הכנסת לעשות את זה.
יואב קיש: אנחנו תכף ניתן לדבר, אני רוצה לפני כן לשמוע את היועץ המשפטי.
יואב בן צור: מה עם חוק המיסוי על דירה שלישית?
אוסאמה סעדי: שאלה, גם ליושב-ראש הוועדה וגם ליועץ המשפטי.
אוסאמה סעדי: אני מסתכל על סעיף 83 לתקנון הכנסת.
אוסאמה סעדי: סעיף 83(ג)(1) אומר שוועדת הכנסת רשאית להציע לכנסת להעביר הצעת חוק מהוועדה שאליה הועברה כאמור בסעיף קטן (א) או (ב), לדיון בוועדה אחרת אם ביקש זאת אחד מאלה: יוזם הצעת החוק; יושב-ראש הוועדה שנקבעה כאמור; יושב-ראש ועדה שסבור כי הנושא מצוי בתחום סמכויותיה של הוועדה שבראשותו.
אוסאמה סעדי: ולגבי הצעת חוק ממשלתית, גם הממשלה.
אוסאמה סעדי: אז אני שואל פה - -
<קריאות: מי ביקש.
אוסאמה סעדי: - - מי ביקש.
יואב קיש: אני שלחתי לעצמי מכתב.
אוסאמה סעדי: אבל אתה לא - - -
יואב קיש: אני, ועדת הכנסת.
יואב קיש: למה לא? אתה רוצה, תקריא עוד פעם.
אוסאמה סעדי: או ועדת הכספים – אתה אומר ועדת הכספים זה לא הגוף המתאים, רוצים להעביר את זה - -
יואב קיש: לוועדת הכנסת.
אוסאמה סעדי: - - לוועדה, אני לא יודע איזה, של אלי כהן.
יואב קיש: הקראת בדיוק.
יואב קיש: אני, יושב-ראש ועדת הכנסת, אפילו כדי שלא יהיה ספק, הוצאתי לעצמי מכתב שאני מבקש להעביר את החוק הזה לוועדת הכנסת, כיושב-ראש ועדת הכנסת.
דב חנין: יש כזה דבר בתקנון, אפשרות למכתב עצמי כזה?
יואב קיש: פניתי למנהלת הוועדה, וזו הבקשה.
יואב קיש: אכן כן.
יואב קיש: אני לא אומר לך עכשיו – אני כיושב-ראש ועדת הכנסת מושך את זה כדי להעביר את זה לוועדה אחרת.
אוסאמה סעדי: זה מה שאתה עושה.
יואב קיש: אני מושך את זה כי החוק יגיע לוועדת הכנסת.
אוסאמה סעדי: לא יכול להיות שהצעת חוק של תקציב המדינה ושל משק המדינה תידון בוועדת הכנסת.
יואב קיש: תקציב המדינה הולך לוועדת כספים.
אוסאמה סעדי: אתה הולך לדון בתקציב?
איל ינון: זה לא על הפרק בכלל.
אוסאמה סעדי: אתה רוצה לפצל את זה, לנתב את זה.
יואב קיש: אוסאמה, יש כמה חוקים.
יואב קיש: חוק התקציב נשאר בוועדת הכספים, לא משכנו אותו – לשאלתך, זה חוק של ועדת הכספים.
יואב קיש: חוק ההסדרים מורכב משתי הצעות חוק, שהן נקראות הצעת חוק התכנית הכלכלית (תיקוני חקיקה), כשאחת זה ליישום המדיניות הכלכלית ואחת להשגת יעדי התקציב.
אוסאמה סעדי: מי ידון בזה?
אוסאמה סעדי: ועדת הכנסת?
יואב קיש: סליחה, אוסאמה.
יואב קיש: בבקשה, קודם כול אני מעביר ליועץ המשפטי של הכנסת.
אלעזר שטרן: אבל אני רוצה לשאול שאלה.
יואב קיש: אחרי כן, בוא נשמע את היועץ.
אלעזר שטרן: אני רוצה שהוא יתייחס לזה.
אלעזר שטרן: יואב, זאת שאלה עניינית.
יואב קיש: אלעזר.
אלעזר שטרן: תן לי, אני אעזור לך.
יואב קיש: לא, אני לא צריך את העזרה שלך.
יואב קיש: גם את העזרה של אוסאמה שמענו.
אלעזר שטרן: אבל אם הוא כבר מתייחס, תאמין לי.
יואב קיש: אלעזר, אני אתן לך אחרי הדברים שלו להתייחס.
איל ינון: בוקר טוב, אדוני היושב-ראש, חברי הוועדה הנכבדים, ברור, כמעט הייתי אומר מובן מאליו, שאירעה פה תקלה, גם אם מכוונת.
דב חנין: לא תקלה אלא - - -
אוסאמה סעדי: מי אמר?
אוסאמה סעדי: אדוני היועץ המשפטי, אתה קובע?
יואב קיש: תנו לו רגע לדבר, חברים.
יואב קיש: המשפט הראשון שהוא מוציא ואתם קוטעים אותו, זה לא יהיה כאן.
אוסאמה סעדי: אבל זה לא יכול להיות.
יואב קיש: אתה עכשיו תקשיב לדבריו, אוסאמה, הקשבנו לשאלה שלך.
אוסאמה סעדי: הוא אמר שקרתה תקלה.
יואב קיש: אוסאמה, הקשבנו לדבריך פעם ראשונה.
אוסאמה סעדי: לא, הפתיחה שלו, הוא צריך - - -
יואב קיש: הבא שמפריע לדיון, אני קורא אותו לסדר.
אלעזר שטרן: דרך אגב, גם אמרו שההצבעה של האופוזיציה הייתה בעד הסעיף הראשון - - -
יואב קיש: אלעזר, אני קורא לך פעם ראשונה.
אלעזר שטרן: בסדר, שמעתי.
יואב קיש: אז תכף זו תהיה פעם שנייה.
איל ינון: אמרתי תקלה, גם אם מכוונת.
איל ינון: לפעמים גם יש תקלות מכוונות, ויכול להיות שזה המקרה, אני לא יודע לשפוט וזה גם לא כל כך מעניין אותי לרדת למניעים.
אוסאמה סעדי: אבל למה אתה - - -
איל ינון: אני אסביר למה זה תקלה.
אוסאמה סעדי: אבל מי אמר לך שזאת תקלה?
איל ינון: אני אסביר למה זו תקלה.
אוסאמה סעדי: איפה הייתם 65 חברי כנסת?
איל ינון: חוק ההסדרים, המכונה הצעת חוק ההתייעלות הכלכלית והצעת חוק התכנית הכלכלית, אבל בעגה המקובלת בבניין הזה ובחוץ, הצעת חוק ההסדרים, היא לא הצעת חוק רגילה.
איל ינון: היא בעצם אסופה של עשרות הצעות חוק שבהליך חקיקה רגיל הייתם מקבלים אותן כהצעות נפרדות והייתם מצביעים עליהן בנפרד, וכל אחת מהן הייתה מטופלת בוועדה שלה.
איל ינון: חוק ההסדרים, שנולד ב-1985 והוא אתנו מאז, עבר הרבה מאוד גלגולים.
אלעזר שטרן: לצערנו, הוא אתנו.
איל ינון: לצערנו.
איל ינון: לצערנו, בוודאי בנקודת מבט שלי כיועץ משפטי לכנסת, עבר הרבה מאוד גלגולים גם באשר לפרוצדורות ולאופן הטיפול בו בכנסת.
איל ינון: ומזה שנים רבות, גם על-פי חוות דעת של כל היועצים המשפטיים לכנסת מאז שמוסד היועץ המשפטי לכנסת קיים, וכן כל התקדימים שהיו כבר מזה שנים ארוכות, שהוועדה היחידה שמוסמכת בכנסת לנתב נושאים לוועדות שונות היא ועדת הכנסת, היא ועד הבית הפרלמנטרי של הכנסת.
איל ינון: לכן, ועדת הכספים, אין לה את הסמכות לנתב נושאים לוועדות שונות.
איל ינון: היא יכולה לדון במה שהמליאה או ועדת הכנסת העבירה לה.
איל ינון: ולכן, להותיר את הצעות חוק ההסדרים – הצעת חוק ההתייעלות והצעת חוק התכנית הכלכלית; אני לא מדבר על התקציב, התקציב זה ברור, זו לא הייתה תקלה, זה עבר לוועדת הכספים, ובדין עבר, ואף אחד לא מדבר על להשיב לוועדת הכנסת את חוק התקציב – אנחנו כן מדברים על חוק ההסדרים כי ועדת הכנסת היא היחידה מבין ועדות הכנסת שמוסמכת לנתב נושאים לוועדות שונות.
איל ינון: ועדת הכספים אינה מוסמכת לעשות את זה, ולכן ככל שהצעת חוק ההסדרים תיוותר בוועדת הכנסת, אנחנו ניקלע למבוי סתום שבו נידרדר שנים-שנים אחורה, שאז ועדת הכספים מטפלת בכל חוק ההסדרים, שאני חושב שזה נוגד את האינטרס של הכנסת כרשות ואת האינטרס של האופוזיציה, את האינטרס של הקואליציה.
איל ינון: אני לא חושב שיש חבר כנסת אחד שיגיד שהוא תומך במצב שנחזור 30 שנה אחורה שוועדת הכספים מטפלת בכל הנושאים של חוק ההסדרים בבליץ של חודש אחד.
איל ינון: ולכן, הותרת ההצעות האלה בוועדת הכספים תיצור מין deadlock, מין מבוי סתום שבו לא נוכל להתקדם ולטפל בנושאים השונים של חוק ההסדרים.
איל ינון: ולכן, ברור שאנחנו תומכים בבקשתו ואנחנו חושבים שלא רק שהיא במקומה אלא היא הדרך הנכונה, להעביר את הנושא לוועדת הכנסת וכמדי שנה בשנה ועדת הכנסת גם תנתב את הנושאים השונים לוועדות השונות בהתאם לשיקול הדעת של החברים, לתקנון ולתקדימים, וגם תעסוק בפיצול מהותי של נושאים שרוב חברי הוועדה יסברו שיש מקום כבר בשלב הזה לפצל אותם.
יואב קיש: אלעזר שטרן, בבקשה.
אלעזר שטרן: היועץ המשפטי, אל"ף, ההגדרה "כטעות", אני לא בטוח שאתה צריך להתייחס לזה.
אוסאמה סעדי: תקלה.
אלעזר שטרן: זה עניין שיפוטי.
אלעזר שטרן: הרי הקואליציה הייתה עסוקה באותן שעות בלחגוג את מה שהם חגגו – התקלה – הקואליציה חגגה כאילו את התקלה של האופוזיציה, שהצבענו על החוק הראשון.
אלעזר שטרן: לא יודע אם אתה היית באולם או אתה זוכר, אז תדע.
אלעזר שטרן: הייתה שם חגיגה גדולה.
אלעזר שטרן: אנחנו, יש עתיד, חשבנו על החוק הראשון בחוק ההסדרים, שמדבר על פיצולים אחרים – לוועדת חוץ וביטחון, לא משנה מה.
יואב קיש: הוא פה, דרך אגב.
יואב קיש: הצעת חוק-יסוד, לדעתי זה משק המדינה.
איל ינון: אני אתייחס אולי גם למשק המדינה.
אלעזר שטרן: ואנחנו הצבענו, לכאורה בעד הצעת החוק הזאת, כאילו עם הקואליציה.
אלעזר שטרן: לא משנה כרגע למה, אני לא רוצה לעשות פה סיבוב פוליטי.
אלעזר שטרן: אבל, אין ספק שמה שצעקו לנו מהאופוזיציה, במיוחד למחנה הציוני, חגגו את הטעות.
אלעזר שטרן: וגם דוד ביטן, שהיה כאן עכשיו – שהוא היה מנצח המקהלה של הצחוקים בהקשרים כי הוא נתן את הטון – הגדיר את מה שאנחנו עשינו כטעות.
אלעזר שטרן: מה שאני שואל אותך - - -
יואב קיש: זו גם זכות הדיבור שלך.
יואב קיש: לא תקבל זכות דיבור נוספת.
אלעזר שטרן: לא, אני רק מחדד את השאלה.
יואב קיש: אז זאת זכות הדיבור, לא חוזרים.
אלעזר שטרן: תקרא לזה זכות הדיבור.
אלעזר שטרן: ממילא מגבילים פה.
אלעזר שטרן: אם זו זכות הדיבור, אז יש לי להאריך על זה טיפה.
יואב קיש: בבקשה, תאריך.
אלעזר שטרן: מה שאני שואל, האם אנחנו היינו יכולים גם להביא את מה שאתם מגדירים כטעות, בגלל טעות, לדיון עוד פעם.
אלעזר שטרן: למה אני שואל את היועץ המשפטי - ותכף אני אגיד את כל העמדה - כי מה שכתוב בסעיף שחברי אוסאמה הקריא, כי הנושא מצוי בתחום סמכויותיה של הוועדה בראשותו.
אלעזר שטרן: פיצול זה טקטיקה.
אלעזר שטרן: כמו שאני מבין את הסעיף זה אם היה בא לכאן יושב-ראש ועדת החינוך ואומר, יש נושאים בחוק ההסדרים שהם שלי, אני מבקש שתדונו עוד פעם, אבל מה שאני מבין, שהוא לא בא.
אלעזר שטרן: יש פה יועץ משפטי שנותן פרשנות לתחומים שבסמכותו לפרוצדורה ולא לקצה של ההחלטה, זאת אומרת שזה התוכן שלה.
איל ינון: ברור.
אלעזר שטרן: אם כך, הסעיף בתוך התקנון של הכנסת לדעתי מחייב שיושב-ראש הוועדה, עם כל הכבוד שיש אליו, הוא לא הסמכות להביא את הנושא כדי לשנות את ההצעה של חוק ההסדרים.
אלעזר שטרן: פעם שאמרנו חוק ההסדרים, אני חושב שלכולנו ברור – וכיוון שהיושב-ראש אמר לי שזאת זכות הדיבור שלי – איפה החשש שלנו?
אלעזר שטרן: הרי אנחנו יודעים שלמרות שאנחנו כאילו חוששים מלהחזיר דברים אחורה, אנחנו לא בדיוק חוששים מלהחזיר דברים אחורה.
אלעזר שטרן: אנחנו לא חושבים שתקציב, היה צריך לדון בו אחת לשנתיים ואז אולי צריך לשים יותר גזירות.
אלעזר שטרן: יש כל מיני דברים שאנחנו לא חוששים לחזור אחורה.
אלעזר שטרן: אחרי שאנחנו לא חוששים לחזור אחורה, ברור שחוק ההסדרים הוא חוק שגם הוא מסנדל או פוגע במעמד הכנסת.
אלעזר שטרן: אני רוצה לגלות לך משהו, חברי היועץ המשפטי, שאולי אתה לא יודע.
אלעזר שטרן: אין דיונים אמיתיים בוועדות של הכנסת.
אלעזר שטרן: זה לא משנה לאן תמשוך את זה.
אלעזר שטרן: בדרך כלל, בדיונים משתתפים חברי אופוזיציה.
יואב קיש: לא, אני לא מסכים.
שולי מועלם-רפאלי: לא, אני ממש מתנגדת לזה.
יואב קיש: ממש לא נכון.
אלעזר שטרן: אני ברשות דיבור.
יואב קיש: שולי, תני לו לדבר, אבל אלעזר, גם כשאחרים ידברו אל תפריע להם בבקשה.
יואב קיש: כי יש לי איזה ניסיון קודם.
אלעזר שטרן: לא, אין לך ניסיון פוליטי.
אלעזר שטרן: אתה שכחת.
אלעזר שטרן: יש לך אולי ניסיון, אין לך זיכרון.
אלעזר שטרן: אני לא מפריע כשאתה נותן רשות דיבור.
יואב קיש: רק לפני רגע הפרעת לו.
אלעזר שטרן: מה שאני אומר – ואני אומר את זה באמת, לא כהתרסה ולא בגלל שאני אופוזיציה – אנחנו יודעים את האמת.
אלעזר שטרן: אין בוועדות של הכנסת דיונים אמיתיים כמעט בשום דבר, בוודאי לא בנושאי תקציב.
אלעזר שטרן: יש דיונים של האופוזיציה עם יושב-ראש הוועדה.
אלעזר שטרן: בדרך כלל, בגלל כל השרים שיש לכנסת הזאת, כל סגני השרים שיש לכנסת הזאת, כל יושבי-ראש הוועדות שיש וכל יום ממציאים פה ועדה חדשה – תסלח לי, אני חושב שגם על זה היה כדאי שפעם נדבר – אבל מה שאני אומר, אין דיונים אמיתיים.
אלעזר שטרן: יש מכונות הצבעה.
אלעזר שטרן: ואני חושב שאם הטיעון הוא דיון רציני, בהשתתפות הכנסת, ובגלל זה אנחנו רוצים את חוק ההסדרים, אז האמת היא שאנחנו התייאשנו מדיונים רציניים משום שבאמת אין בכנסת דיונים רציניים.
אלעזר שטרן: ואם אין דיונים רציניים אז שילך התקציב למי שמתכלל את תקציב המדינה, שילך התקציב לוועדת הכספים כמו שהכנסת החליטה – לדעתי לא בטעות, בגלל שאנחנו לא טעינו.
אלעזר שטרן: אם אנחנו היינו טועים, אם אתה חושב שזה לטובתנו, גם אנחנו יכולנו לצעוק ועדת הטבע והמדע או השקיפות, כבר שכחתי איזה ועדות ממציאים פה, הוועדה האחרונה.
אלעזר שטרן: לא צעקנו, זאת אומרת אל תייחס לנו בבקשה.
יואב קיש: לא מייחס את זה למליאה, אתה לא הבנת.
אלעזר שטרן: אני לא מדבר אליך.
יואב קיש: בסדר, אבל אתה לא הבנת.
אלעזר שטרן: לא מדבר אליך, אני מדבר ליועץ המשפטי.
יואב קיש: סיים בבקשה, יש לך דקה לסיים את דבריך.
אלעזר שטרן: אני אסיים, בסדר.
אלעזר שטרן: היועץ המשפטי ייחס לנו – לא אתה; אתה, אני שמעתי, לא בטוח שהקשבתי לכול.
אלעזר שטרן: אל תפריע לי ככה, נתת לי זמן, אז תן לי.
אלעזר שטרן: מה שאני רוצה להגיד, אנחנו לא טעינו – לא בהצבעה הראשונה וגם לא בהצבעה הזאת.
אלעזר שטרן: וכיוון שלא טעינו, ואני אומר לך את האמת, בתפיסה שלי, כיוון שהדברים כולם יש להם משמעות תקציבית, אם כבר בא לעולם בחטא חוק התקציב, בוא לא נייחס לו – כדאי לפצל בגלל רצינות הכנסת?
אלעזר שטרן: אין רצינות לכנסת, זה לא בית-המשפט העליון שיש מישהו שיגן עליו פה.
אלעזר שטרן: אנחנו מבטלים חוקים, עושים חוקים ואין פה ומצפצף.
אלעזר שטרן: ולכן אני מציע לכבד את זה ולהעביר כמו שהיה צריך להיות.
אלעזר שטרן: אני מזכיר לך, גם ועדת הכספים, יש שם רוב אוטומטי לקואליציה והיא לא שלנו, אבל לפחות יש שם תכלול של המשמעויות ושל ההשלכות של נושא על נושא.
אלעזר שטרן: ולכן אנחנו חושבים – ואני מסכם את דעתי – ראשית, שזה לא טעות.
אלעזר שטרן: זאת הייתה הצבעה של הכנסת וצריך לכבד אותה.
אלעזר שטרן: ודבר שני, להשאיר אותה בוועדת הכספים לטובת כולנו.
יואב קיש: אני רוצה להגיד מילה כן למה ששמעתי.
יואב קיש: קודם כול, אני חייב להגיד לך שאני מוחה על האמירה שלך הנחרצת שאין דיונים בוועדות ואין רצינות לכנסת.
אלעזר שטרן: זכותך.
יואב קיש: שנית, אני גם רוצה לדייק את נושא הטעות.
יואב קיש: אני לא הגדרתי שההצבעה במליאה הייתה טעות, לא חושב שלזה התכוון גם היושב-ראש.
יואב קיש: הטעות הייתה בהפניית החוק הראשונית – ועל זה דיברנו כטעות – לוועדת הכספים במקום לוועדת הכנסת.
יואב קיש: זו הייתה אם כבר טעות, אף אחד לא מתכוון - - -
אלעזר שטרן: זה הרבה שנים ככה, לא?
אלעזר שטרן: חוק ההסדרים מופנה תמיד לוועדת הכנסת?
<ארבל אסטרחן: שנים רבות.
יואב קיש: הבנת?
יואב קיש: אז פתרנו את הנושא.
אלעזר שטרן: לא, להפך.
אלעזר שטרן: חושבים על הקואליציה הזאת - - -
יואב קיש: יש לנו רשימה.
יואב קיש: אלעזר, עכשיו אני מבקש לא להפריע.
יואב קיש: חבר הכנסת דב חנין, בבקשה.
יואב קיש: שלוש דקות יש לך.